Unibersidad kan Kordilyeras

An Unibersidad kan Kordilyeras (Ingles: University of the Cordilleras; UC o UC-BCF), midbid dati na Baguio Colleges Foundation (BCF), iyo sarong pribadong research na koedukasyonal na unibersidad sa Baguio, Filipinas. Itinogdas ni Benjamin R. Salvosa asin kan saiyang agom na si Evangelina D. Salvosa kaidtong 1946, minatao ini nin mga programa sa elementarya, sekundarya, kolehiyo, gradwar na lebel sa harus 18,000 na mga paraadal.

Igwa ini nin tolong kampus na gabos mahihiling sa Baguio. An panginot na kampus iyo yaon sa tahaw kan syudad, harani sa Katedral nin Baguio asin SM City Baguio. Igwa ini nin awtonomong kamugtakan na piggawad kan Commission on Higher Education (CHED) asin iyo sarong ISO sertipikado na unibersidad. An mga alumni kan unibersidad iyo kaiba an duwang nagin topnotcher sa Philippine Bar Examination (panginot na ranggo) asin an kagmokna sagkod nagkapirang miyembro kan Team Lakay Wushu. An grupo sa pakurusugan kan unibersidad iyo may gaha na UC Jaguars.

 Mga panluwas na takod
 Opisyal na websityo

 Toltolan